જો તમારી પાસે સિન્થેટિક પલાઝો છે તો તમે અલગ સ્ટાઇલમાં પહેરી શકો, જેમ કે પ્લેન બ્લૅક પલાઝો અને એની સાથે ગોલ્ડ બ્લાઉઝ તથા રેડ દુપટ્ટો. દુપટ્ટાને માત્ર શોલ્ડર પર જ નથી રાખવાનો. અલગ રીતે પહેરવાનો છે જેથી સેમી-સાડી પહેરી હોય એવું લાગે. દુપટ્ટા આમ તો અઢી મીટરના મળે છે, પણ જો ત્રણ મીટરનો હશે તો બરાબર લુક આવશે. રાઇટ શોલ્ડર પરથી દુપટ્ટો ટૉપ પૂરું થાય એ પછી ચાર ઇંચ સુધી નીચે લેવો. પાછળનો જે ભાગ છે એને સેન્ટરમાં લઈને બે કે ત્રણ પાટલી વાળીને ખોસી લેવો. દૂરથી સાડી પહેરી હોય એવો લુક આવશે.